text: সুনামগঞ্জ থেকে বিপুল পরিমাণ মদসহ আটক ৬ | Sylhet Voice
  মে ৯, ২০১৮ ১১:৩৭ পূর্বাহ্ণ
  সুনামগঞ্জ থেকে বিপুল পরিমাণ মদসহ আটক ৬
  সুনামগঞ্জ সদর উপজেলা থেকে বিপুল পরিমাণ দেশীয় মদসহ ৬ মাদক ব্যবসায়ীকে আটক করেছে র‌্যাপিড এ্যাকশন ব্যাটালিয়ন (র‌্যাব)। এ সময় তাদের কাছ থেকে ৫০০ লিটার দেশি মদ উদ্ধার করা হয়।
  মঙ্গলবার (০৮ মে) বিকালে লে. কমান্ডার ফয়সলের নেতৃত্বে অভিযান চালিয়ে র‌্যাব-৯ সুনামগঞ্জ ক্যাম্পের একটি দল সুনামগঞ্জ সদর উপজেলাধিন টুকের গাও গ্রামের হাছন নগর মূচি পাড়া থেকে তাদের আটক করে।
  আটক ব্যাক্তিরা হলো- স্থানীয় টুকের গাও গ্রামের শ্রী বাটুল রবি দাসের ছেলে নন্দলাল (৪০)। একই গ্রামের নিদান রবি দাসের ছেলে মহেশলাল রবি দাস (৬০), নিরঞ্জন রবিদাসের ছেলে সুভল রবিদাস (৩২), শীবচরন রবি দাসের ছেলে সুজন রবি দাস (২৮), চরন রবি দাসের ছেলে রতন রবি দাস (২০) ও উকিল পাড়া এলাকার মৃত জ্ঞানেন্দ্র সরকারের ছেলে গুপি সরকার (৪০)।
  এ ব্যপারে র‌্যাব-৯ এর সিনিয়র সহকারি পরিচালক মো. মনিরুজ্জামান বলেন- আটক ব্যাক্তিরা এলাকার চিহ্নিত মাদক ব্যবসায়ী। দীর্ঘদিন থেকে তারা এ পেশার সাথে জড়িত। আটকের পর তাদেরকে সুনামগঞ্জ সদর থানায় হস্তান্তর করা হয়েছে।